Wolfgang Windingstad

Wolfgang Windingstad (1926–2017)Ane Ringheim Eriksen: Stalins norske fanger, side 12, Spartacus forlag, ISBN 978-82-304-0084-5 var en norsk frontkjemper i den tyske SS-skijegerbataljon Norge under andre verdenskrig. Etter krigens slutt var han krigsfange i Sovjetunionen fra 1944 til 1953. Han overlevde kampene ved Kaprolat, der rundt 140 norske frontsoldater i tysk tjeneste mistet livet 25. og 26. juni 1944.

Windingstad hadde tysk mor og norsk far, og vervet seg under krigen til tysk fronttjeneste. Han tjenestegjorde i SS-skijegerbataljon Norge, og ble sendt til Finland i 1943.Ringheim Eriksen, side 16 Fra 1944 ble de satt inn i forsvaret av stillingene «Kaprolat» og «Hasselmann». Da stillingene falt, forsøkte han å flykte, men ble skutt gjennom armen. Etter et mislykket selvmordsforsøk ble han tatt til fange av sovjetiske soldater.Ringheim Eriksen, side 20 Etter noen uker i en samlingsleir i Louhi, ble han sendt til en frontleir i Kem.Ringheim Eriksen, side 22-24 Han ble løslatt fra krigsfangenskap og returnert til Norge i 1953.

 Biografi 
Windingstad er hovedpersonen i boka Glemt soldat (1983) skrevet av Sigurd Senje. I det første opplaget av boken omtales hovedpersonen som «Ulf». Windingstad valgte å ikke stå fram med fullt navn da boka først kom ut, da han fant det for belastende.

 Referanser                            

Kategori:Personer fra Fredrikstad kommune
Kategori:Norske frontkjempere
Kategori:Nordmenn fra andre verdenskrig
Kategori:Norske krigsfanger under andre verdenskrig